**หลักการและเหตุผล**

เทศบาลเมืองพิชัย มีหน้าที่และอำนาจตามมาตรา 50 และมาตรา 51 แห่งพระราชบัญญัติเทศบาล พ.ศ. 2496 และที่แก้ไขเพิ่มเติม มาตรา 16 แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และที่แก้ไขเพิ่มเติม ประกาศคณะกรรมการกระจายอำนาจให้แก่องค์กรปกครองส่วนท้องถิ่น เรื่อง แผนการกระจายอำนาจให้แก่องค์กรปกครองส่วนท้องถิ่น พ.ศ. 2543 และประกาศคณะกรรมการการกระจายอำนาจให้แก่องค์กรปกครองส่วนท้องถิ่นฉบับต่างๆ ที่กำหนดให้เทศบาลเมืองพิชัย มีหน้าที่และอำนาจในการจัดทำระบบบริการสาธารณะหรือการจัดทำบริการสาธารณะและกิจกรรมสาธารณะ และมีหน้าที่ต้องปฏิบัติตามระเบียบกระทรวงมหาดไทยที่กำหนดไว้ เช่น ระเบียบกระทรวงมหาดไทยว่าด้วยเงินอุดหนุนขององค์กรปกครองส่วนท้องถิ่น พ.ศ. 2559 และที่แก้ไขเพิ่มเติม ระเบียบกระทรวงมหาดไทยว่าด้วยรายจ่ายเกี่ยวกับทุนการศึกษาสำหรับนักศึกษา และการให้ความช่วยเหลือนักเรียนขององค์กรปกครองส่วนท้องถิ่น พ.ศ. 2561 ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น (ฉบับที่ 4) พ.ศ. 2561 ระเบียบกระทรวงมหาดไทยว่าด้วยการเบิกค่าใช้จ่ายในการจัดงาน การจัดกิจกรรมสาธารณะ การส่งเสริมกีฬาและการแข่งขันกีฬาขององค์กรปกครองส่วนท้องถิ่น พ.ศ. 2564 และระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ. 2566 เป็นต้น

 แผนการดำเนินงาน ประจำปีงบประมาณ พ.ศ. 2567 ของเทศบาลเมืองพิชัย เป็นแผนที่แสดงถึงรายละเอียดโครงการพัฒนาท้องถิ่นและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่น ประจำปีงบประมาณ พ.ศ. 2567 โดยมีจุดมุ่งหมายเพื่อแสดงถึงความสัมพันธ์กับการพัฒนาที่สอดคล้อง เชื่อมโยงกับยุทธศาสตร์จังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด ยุทธศาสตร์ขององค์ปกครองส่วนท้องถิ่น กลยุทธ์หรือแนวทางการพัฒนา แผนงาน โครงการพัฒนาท้องถิ่น กิจกรรม งานต่างๆ รวมถึงครุภัณฑ์หรือวัสดุที่ดำเนินงานในปีงบประมาณของเทศบาลเมืองพิชัย ได้มีความชัดเจนในการปฏิบัติมากขึ้น แสดงให้เห็นถึงการลดความซ้ำซ้อนของโครงการ มีการประสานและบูรณาการการทำงานกับหน่วยงานราชการ รัฐวิสาหกิจ และหน่วยงานภายใน อันได้แก่ สำนัก กอง ฝ่ายต่างๆ ของเทศบาลเมืองพิชัยในแผนการดำเนินงานไว้อย่างชัดเจน

 นายกเทศมนตรีเมืองพิชัยจะใช้แผนการดำเนินงาน ประจำปีงบประมาณ พ.ศ. 2567 เป็นเครื่องมือสำคัญในการบริหารงานและควบคุมการดำเนินงานของเทศบาลเมืองพิชัยเป็นไปอย่างเหมาะสมและมีประสิทธิภาพ มีความสอดคล้อกับการดำเนินการตามพระราชบัญญัติการจัดซื้อจัดจ้างและการบริหารงานพัสดุภาครัฐ พ.ศ. 2560 ต่อไป

**ส่วนที่ 1 บทนำ**

**1.1 บทนำ**

 ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม ฉบับที่ 3 (พ.ศ. 2561) กำหนดให้องค์กรปกครองส่วนท้องถิ่นต้องจัดทำแผนยุทธศาสตร์การพัฒนาแผนพัฒนาท้องถิ่น และแผนการดำเนินงานขององค์กรปกครองส่วนท้องถิ่น ซึ่งแผนการดำเนินงานขององค์กรปกครองส่วนท้องถิ่นเป็นแผนที่แสดงถึงรายละเอียดโครงการพัฒนาท้องถิ่นและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่น ประจำปีงบประมาณนั้น โดยมีจุดมุ่งหมายเพื่อแสดงถึงความสัมพันธ์กับการพัฒนาท้องถิ่นที่สอดคล้อง เชื่อมโยงกับยุทธศาสตร์จังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด ยุทธศาสตร์การพัฒนาขององค์กรปกครองส่วนท้องถิ่น กลยุทธ์หรือแนวทางพัฒนา แผนงาน โครงการพัฒนาท้องถิ่น กิจกรรม งานต่างๆ รวมถึงครุภัณฑ์หรือวัสดุที่ดำเนินการจริงทั้งหมดในพื้นที่ขององค์กรปกครองส่วนท้องถิ่น ประจำปีงบประมาณนั้น เพื่อใช้เป็นแนวทางในการดำเนินงานในปีงบประมาณขององค์กรปกครองส่วนท้องถิ่น ได้มีความชัดเจนในการปฏิบัติมากขึ้น แสดงให้เห็นถึงการลดความซ้ำซ้อนของโครงการ มีการประสานและบูรณาการการทำงานกับหน่วยงานราชการ รัฐวิสาหกิจ และหน่วยงานภายในอันได้แก่ สำนัก กอง ส่วน ฝ่ายต่างๆ ขององค์กรปกครองส่วนท้องถิ่นในแผนการดำเนินงานไว้อย่างชัดเจน

 แผนการดำเนินงาน จะเป็นเครื่องมือสำคัญในการบริหารงานของผู้บริหารท้องถิ่น เพื่อควบคุมการดำเนินงานขององค์กรปกครองส่วนท้องถิ่นให้เป็นไปอย่างเหมาะสม และมีประสิทธิภาพ

 แผนการดำเนินงานนำมาจากงบประมาณรายจ่ายขององค์กรปกครองส่วนท้องถิ่นที่ปรากฏในแผนพัฒนาท้องถิ่นซึ่งได้นำมาจัดทำเป็นงบประมาณรายจ่ายประจำปีรวมถึงงบประมาณรายจ่ายเพิ่มเติม การใช้จ่ายเงินสะสม เงินอุดหนุนเฉพาะกิจ และการโอนการแก้ไขเปลี่ยนแปลงคำชี้แจงงบประมาณด้วย

 เพื่อให้การดำเนินงานพัฒนาของเทศบาลเมืองพิชัย เป็นไปตามยุทธศาสตร์การพัฒนาที่ได้วางไว้ และให้เป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น
พ.ศ. 2548 แก้ไขเพิ่มเติม ฉบับที่ 3 (พ.ศ. 2561) หมวด 5 ซึ่งกำหนดให้องค์กรปกครองส่วนท้องถิ่นนำแผนพัฒนาไปปฏิบัติ เทศบาลเมืองพิชัยจึงได้จัดทำแผนการดำเนินงาน ประจำปีงบประมาณ พ.ศ. 2567 นี้

**1.2 วัตถุประสงค์การจัดทำแผนการดำเนินงาน**

 การจัดทำแผนการดำเนินงานขององค์กรปกครองส่วนท้องถิ่น มีวัตถุประสงค์ ดังนี้

 1. เพื่อแสดงถึงรายละเอียดของโครงการพัฒนาท้องถิ่นรวมถึงกิจกรรม งานต่างๆ รวมถึงครุภัณฑ์หรือวัสดุสำหรับการพัฒนาที่ดำเนินการจริงทั้งหมดในพื้นที่ขององค์กรปกครองส่วนท้องถิ่น

 2. เพื่อแสดงถึงรายละเอียดของโครงการพัฒนาท้องถิ่นที่เชื่อมโยงเชิงยุทธศาสตร์ในระดับจังหวัดที่มีการดำเนินการจริงที่ปรากฏในงบประมาณรายจ่ายประจำปีงบประมาณนั้น

 3. เพื่อใช้เป็นแนวทางในการดำเนินงานในปีงบประมาณ ให้มีความชัดเจนในการปฏิบัติมากขึ้น

 4. เพื่อเป็นเครื่องมือสำคัญให้ผู้บริหารท้องถิ่น ใช้เป็นแนวทางในการพัฒนาท้องถิ่นขององค์กรปกครองส่วนท้องถิ่น ให้เป็นตามแผนพัฒนาท้องถิ่นและงบประมาณรายจ่ายตามที่ได้กำหนดและประกาศใช้

**1.3 ขั้นตอนการจัดทำแผนการดำเนินงาน**

 **(1) การจัดทำแผนการดำเนินงาน ประจำปีงบประมาณ**

 โครงการพัฒนาท้องถิ่น กิจกรรม งานต่างๆ รวมถึงครุภัณฑ์หรือวัสดุขององค์กรปกครองส่วนท้องถิ่นที่จัดทำบริการสาธารณะหรือกิจกรรมสาธารณะของหน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่นที่ดำเนินการในพื้นที่ขององค์กรปกครองส่วนท้องถิ่น ให้องค์กรปกครองส่วนท้องถิ่นจัดทำเป็นแผนการดำเนินงานประจำปี เมื่อผู้บริหารท้องถิ่นได้ประกาศใช้งบประมาณรายจ่ายตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 แล้ว แผนการดำเนินงานให้จัดทำให้แล้วเสร็จภายใน 30 วันนับแต่วันที่ประกาศงบประมาณรายจ่ายประจำปี ในการจัดทำแผนการดำเนินงาน มีขั้นตอนดังนี้

 **ขั้นตอนที่ 1** การเก็บรวบรวมข้อมูล

 คณะกรรมการสนับสนุนการจัดทำแผนพัฒนาเทศบาลเมืองพิชัยเก็บรวบรวมข้อมูลแผนงาน โครงการพัฒนาและกิจกรรมการดำเนินงานของเทศบาลเมืองพิชัย หน่วยงานราชการ หรือหน่วยงานอื่นๆ ในพื้นที่ ที่จะดำเนินงานในพื้นที่ของเทศบาลเมืองพิชัย โดยโครงการ/กิจกรรมการพัฒนาที่จะบรรจุในแผนการดำเนินงานจะมีที่มาจาก

1. งบประมาณรายจ่ายประจำปีของเทศบาลเมืองพิชัย รวมทั้งเงินอุดหนุนที่เทศบาลเมืองพิชัยให้หน่วยงานอื่นดำเนินการ
2. โครงการ/กิจกรรมการพัฒนาที่เทศบาลเมืองพิชัย ดำเนินการเองโดยไม่ใช้งบประมาณ
3. โครงการ/กิจกรรมการพัฒนาของหน่วยราชการ หน่วยงานอื่นๆ ที่ดำเนินการในพื้นที่ของเทศบาลเมืองพิชัย โดยการตรวจสอบจากการสอบถามไปยังหน่วยงานที่เกี่ยวข้อง
4. โครงการ/กิจกรรมการพัฒนาอื่นๆ ที่เทศบาลเมืองพิชัย พิจารณาเห็นว่าจะเกิดประโยชน์ในการประสานการดำเนินงานในพื้นที่
5. การกำหนดห้วงระยะเวลาการจัดซื้อจัดหาครุภัณฑ์ที่ทางเทศบาลเมืองพิชัย ในปีงบประมาณรายจ่ายประจำปี พ.ศ. 2567

 **ขั้นตอนที่ 2 การจัดทำร่างแผนการดำเนินงาน**

 คณะกรรมาการสนับสนุนการจัดทำแผนการพัฒนาเทศบาลเมืองพิชัย นำข้อมูลที่ได้เก็บรวบรวมวิเคราะห์แผนงาน/โครงการ/กิจกรรมทั้งหมด แล้วจัดทำเป็นร่างแผนการดำเนินงาน ประจำปีงบประมาณ พ.ศ. 2567 ของเทศบาลเมืองพิชัย โดยพิจารณากำหนดให้แผนการดำเนินงานจัดหมวดหมู่ให้สอดคล้องกับยุทธศาสตร์และแนวทางการพัฒนาของเทศบาลเมืองพิชัย ที่กำหนดไว้ในแผนยุทธศาสตร์การพัฒนา โดยมีเค้าโครงแผนงานดำเนินงาน 2 ส่วน คือ

 **ส่วนที่ 1 บทนำ**

* บทนำ
* วัตถุประสงค์ของการจัดทำแผนการดำเนินงาน
* ขั้นตอนในการจัดทำแผนการดำเนินงาน
* ประโยชน์ของการจัดทำแผนการดำเนินงาน
* การนำแผนการดำเนินงานไปสู่การปฏิบัติ

 **ส่วนที่ 2 บัญชีโครงการ/กิจกรรม**

* บัญชีสรุปจำนวนโครงการและงบประมาณ
* บัญชีโครงการ/กิจกรรม/งบประมาณ
* บัญชีจำนวนครุภัณฑ์สำหรับที่ไม่ได้ดำเนินการตามโครงการพัฒนาท้องถิ่น

 **ขั้นตอนที่ 3 การประกาศในแผนดำเนินงาน**

 คณะกรรมการสนับสนุนการจัดทำแผนการพัฒนาเทศบาลเมืองพิชัย เสนอร่างแผนการดำเนินงาน ประจำปีงบประมาณ พ.ศ. 2567 ของเทศบาลเมืองพิชัย ต่อคณะกรรมการพัฒนาเทศบาลเมืองพิชัย เพื่อพิจารณาให้ความเห็นชอบร่างแผนการดำเนินงานดังกล่าว แล้วเสนอผู้บริหาร (นายกเทศมนตรีเมืองพิชัย) ประกาศเป็นแผนดำเนินงาน ประจำปีงบประมาณ พ.ศ. 2567 ของเทศบาลเมืองพิชัย ทั้งนี้ ให้ปิดประกาศแผนการดำเนินงานภายใน 15 วัน นับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อย 30 วัน

 นอกจากการจัดทำแผนการดำเนินงานที่มาจากการประกาศใช้งบประมาณรายจ่ายประจำแล้วการจัดทำแผนการดำเนินงานอาจมาจากการประกาศใช้งบประมาณรายจ่ายเพิ่มเติม งบประมาณจากเงินสะสม เงินอุดหนุนเฉพาะกิจ และการโอนการแก้ไขเปลี่ยนแปลงคำชี้แจงงบประมาณหรือได้รับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น

 การขยายเวลาการจัดทำและแก้ไขแผนการดำเนินงานเป็นอำนาจของผู้บริหารท้องถิ่น ในการขอขยายเวลาการจัดทำแผนการดำเนินงานให้ถือปฏิบัติตามหนังสือกระทรวงมหาดไทย ที่ มท 0810.3/ว 1239
ลงวันที่ 21 กุมภาพันธ์ 2565

 **(2) การดำเนินการเพื่อจัดทำแผนการดำเนินงาน ประจำปีงบประมาณ**

 (2.1) สำนัก กอง ส่วน ฝ่ายต่างๆ ที่รับผิดชอบหรือหน่วยงานรับผิดชอบหลักในแผนพัฒนาท้องถิ่นมีหน้าที่ยกร่างแผนการดำเนินงาน ประจำปีงบประมาณ รวมถึงการเพิ่มเติม การแก้ไขแผนการดำเนินงาน และรวบรวมแผนการดำเนินงานหน่วยงานราชการ รัฐวิสาหกิจที่เป็นหน้าที่และอำนาจหรือเป็นความรับผิดชอบของสำนัก กอง ส่วน ฝ่ายต่างๆ เพื่อจัดส่งให้สำนัก กอง ส่วน ฝ่ายที่รับผิดชอบการจัดทำแผนพัฒนาท้องถิ่น (สำนักปลัด/กองยุทธศาสตร์และงบประมาณ)

 (2.2) แนวทางการดำเนินการตาม (1) องค์กรปกครองส่วนท้องถิ่นสามารถปรับเปลี่ยนวิธีการได้ รวมไปถึงการกำหนดวันต่างๆ แต่ทั้งนี้ต้องให้อยู่ภายในกรอบ 30 วัน และไม่ควรกำหนดวันประชุมคณะกรรมการพัฒนาท้องถิ่นในวันสุดท้ายของกรอบ 30 วัน

 (2.3) กรณีการขอขยายเวลาการจัดทำแผนการดำเนินงานนั้น จะต้องเสนอขั้นตอนในการจัดทำแผนการดำเนินงานที่ขอขยายเวลาด้วย และการขอขยายเป็นอำนาจของผู้บริหารท้องถิ่น ไม่ควรขยายเวลาเกิน 30 วัน/ครั้ง โดยถือปฏิบัติตามหนังสือกระทรวงมหาดไทย ที่ มท 0810.3/ว 1239 ลงวันที่ 21 กุมภาพันธ์ 2565

 (2.4) เมื่อองค์กรปกครองส่วนท้องถิ่นประกาศเป็นแผนการดำเนินงาน ประจำปีงบประมาณให้ปิดประกาศแผนการดำเนินงานภายใน 15 วัน นับแต่วันที่ประกาศ เพื่อให้ประชาชนในท้องถิ่นทราบโดยทั่วกันและปิดประกาศไว้อย่างน้อย 30 วัน พร้อมทั้งแจ้งสภาท้องถิ่น อำเภอ จังหวัด หน่วยงานราชการ รัฐวิสาหกิจที่เกี่ยวข้องทราบด้วย รวมถึงแจ้งให้คณะกรรมการสนับสนุนการจัดทำแผนพัฒนาท้องถิ่น คณะกรรมการพัฒนาท้องถิ่น คณะกรรมการติดตามและประเมินผลแผนพัฒนาท้องถิ่น สำนัก กอง ส่วน ฝ่ายต่างๆ ของตนเองได้ทราบด้วย และลงเว็บไซต์ขององค์กรปกครองส่วนท้องถิ่นตามหลักการบริหารกิจการบ้านเมืองที่ดี

 **(3) การจัดทำแผนการดำเนินงานเพิ่มเติม หรือการเพิ่มเติมแผนการดำเนินงาน**

 โครงการพัฒนาท้องถิ่น กิจกรรม งานต่างๆ รวมถึงครุภัณฑ์หรือวัสดุขององค์กรปกครองส่วนท้องถิ่นที่จัดทำบริการสาธารณะหรือกิจกรรมสาธารณะและของหน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่นๆ ที่ดำเนินการในพื้นที่ขององค์กรปกครองส่วนท้องถิ่น เมื่อประกาศใช้แผนการดำเนินงาน ประจำปีงบประมาณแล้ว แต่มีโครงการพัฒนาท้องถิ่นยังไม่ได้จัดทำเป็นแผนการดำเนินงานประจำปี ให้องค์กรปกครองส่วนท้องถิ่นจัดทำเป็นแผนการดำเนินงานเพิ่มเติม

 (3.1) การจัดทำแผนการดำเนินงานเพิ่มเติมให้เป็นอำนาจของผู้บริหารท้องถิ่น

 (3.2) การจัดทำแผนการดำเนินงานเพิ่มเติม เป็นหน้าที่ของสำนัก กอง ส่วน ฝ่ายต่างๆ ที่รับผิดชอบโครงการพัฒนาท้องถิ่น หรือที่เรียกว่าหน่วยงานรับผิดชอบหลักในแผนพัฒนาท้องถิ่นที่จัดทำบริการสาธารณะหรือกิจกรรมสาธารณะเพื่อพัฒนาท้องถิ่นที่ปรากฏในงบประมาณรายจ่าย

 (3.3) การจัดทำแผนการดำเนินงานเพิ่มเติมให้สำนัก กอง ส่วน ฝ่ายต่างๆ ที่เป็นหน่วยงานรับผิดชอบหลัก มีหน้าที่จัดทำแผนการดำเนินงานดังกล่าวตามแบบที่กระทรวงมหาดไทยกำหนด และส่งให้สำนัก กอง ส่วน ฝ่ายที่มีหน้าที่รับผิดชอบเกี่ยวกับการจัดทำแผนพัฒนาท้องถิ่นในการนำเสนอให้ผู้บริหารท้องถิ่นประกาศให้แผนการดำเนินงานดังกล่าว

 (3.4) เมื่อองค์กรปกครองส่วนท้องถิ่นประกาศใช้เป็นแผนการดำเนินงานที่เพิ่มเติมแล้ว ให้ปิดประกาศแผนการดำเนินงานภายใน 15 วัน นับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อย 30 วัน พร้อมทั้งแจ้งสภาท้องถิ่น อำเภอ จังหวัด หน่วยงานราชการ รัฐวิสาหกิจที่เกี่ยวข้องทราบด้วย รวมถึงแจ้งให้คณะกรรมการสนับสนุนการจัดทำแผนพัฒนาท้องถิ่น คณะกรรมการพัฒนาท้องถิ่น คณะกรรมการติดตามและประเมินผลแผนพัฒนาท้องถิ่น สำนัก กอง ส่วน ฝ่ายต่างๆ ของตนเองได้ทราบด้วย และลงเว็บไซต์ขององค์กรปกครองส่วนท้องถิ่นตามหลักการบริหารกิจการบ้านเมืองที่ดี

 **(4) การแก้ไขแผนการดำเนินงาน**

 (4.1) เมื่อองค์กรปกครองส่วนท้องถิ่นประกาศใช้แผนการดำเนินงานแล้วหากห้วงระยะเวลาที่กำหนดไว้ไม่สอดคล้องกับการดำเนินงานที่จะเกิดขึ้นจริง หรือแก้ไขข้อความให้เกิดความสมบูรณ์ มีความชัดเจนมากขึ้นให้ผู้บริหารท้องถิ่นมีอำนาจในการแก้ไขแผนการดำเนินงาน และดำเนินการตามแบบที่กระทรวงมหาดไทยกำหนด ตัวอย่างการแก้ไขห้วงระยะเวลาของแผนการดำเนินงาน เช่น เดิมจะดำเนินการในเดือนมกราคม – มีนาคม แก้ไขใหม่เป็นเดือนมีนาคม – พฤษภาคม เป็นต้น

 (4.2) การแก้ไขข้อความที่ผิดหรือการเขียนชื่อโครงการพัฒนาท้องถิ่นผิด การลงยุทธศาสตร์ กลยุทธ์หรือแนวทางการพัฒนา แผนงานผิดหรือคลาดเคลื่อนหรือไม่ได้บรรจุในแผนการดำเนินงานเป็นอำนาจของผู้บริหารท้องถิ่นในการแก้ไขแผนการดำเนินงาน

 (4.3) การจัดทำแผนการดำเนินงานที่แก้ไขหรือการแก้ไขแผนการดำเนินงาน ให้สำนัก กอง ส่วน ฝ่ายต่างๆ ที่เป็นหน่วยงานรับผิดชอบหลัก มีหน้าที่จัดทำแผนการดำเนินงานดังกล่าวตามแบบที่กระทรวงมหาดไทยกำหนด และส่งให้สำนัก กอง ส่วน ฝ่ายที่มีหน้าที่รับผิดชอบเกี่ยวกับการจัดทำแผนพัฒนาท้องถิ่นในการนำเสนอให้ผู้บริหารท้องถิ่นประกาศใช้แผนการดำเนินงานดังกล่าว

 (4.4) เมื่อองค์กรปกครองส่วนท้องถิ่นประกาศใช้เป็นแผนการดำเนินงานที่แก้ไขแล้ว ให้ปิดประกาศแผนการดำเนินงานภายใน 15 วัน นับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อย 30 วัน พร้อมทั้งแจ้งสภาท้องถิ่น อำเภอ จังหวัด หน่วยงานราชการ รัฐวิสาหกิจที่เกี่ยวข้องทราบด้วย รวมถึงแจ้งให้คณะกรรมการสนับสนุนการจัดทำแผนพัฒนาท้องถิ่น คณะกรรมการพัฒนาท้องถิ่น คณะกรรมการติดตามและประเมินผลแผนพัฒนาท้องถิ่น สำนัก กอง ส่วน ฝ่ายต่างๆ ของตนเองได้ทราบด้วย และลงเว็บไซต์ขององค์กรปกครองส่วนท้องถิ่นตามหลักการบริหารกิจการบ้านเมืองที่ดี

**1.4 ประโยชน์การจัดทำแผนการดำเนินงาน**

 ประโยชน์ที่ได้รับการจัดทำแผนการดำเนินงานขององค์กรปกครองส่วนท้องถิ่น มีดังนี้

 1. สามารถดำเนินการ บริหารงบประมาณรายจ่ายได้ตามแผนงาน โครงการพัฒนา กิจกรรม
งานต่างๆ รวมถึงครุภัณฑ์หรือวัสดุสำหรับการพัฒนาท้องถิ่นขององค์กรปกครองส่วนท้องถิ่นได้อย่างถูกต้อง ครบถ้วน

 2. สามารถดำเนินการบริหารงบประมาณรายจ่ายเป็นไปตามห้วงเวลาที่กำหนดไว้ในแผนการดำเนินงานได้อย่างเหมาะสมและเป็นไปตามฐานะการเงินการคลัง

 3. ทำให้ทราบว่ามีหน่วยงานราชการหรือรัฐวิสาหกิจใดเข้ามาดำเนินการพัฒนาจริงในพื้นที่องค์กรปกครองส่วนท้องถิ่นซึ่งจะช่วยให้ประหยัดงบประมาณขององค์กรปกครองส่วนท้องถิ่นและไม่เกิดความซ้ำซ้อนในการพัฒนาพื้นที่

 4. ทำให้สำนัก กอง ส่วน ฝ่ายต่างๆ ภายในองค์กรปกครองส่วนท้องถิ่นสามารถประสานการทำงานบูรณาการการทำงานตามหน้าที่และอำนาจที่กำหนดไว้ได้อย่างมีประสิทธิภาพและเกิดความคุ้มค่าในเชิงบริหารราชการท้องถิ่น

 5. ทำให้การพัฒนาท้องถิ่นมีความสอดคล้อง เชื่อมโยงกันในระดับจังหวัดเป็นองค์รวมในเชิงยุทธศาสตร์ในการบรรลุเป้าหมายการพัฒนาที่ยั่งยืนในเชิงพื้นที่

 6. นำไปใช้เป็นแนวทางในการพัฒนาองค์กรปกครองส่วนท้องถิ่นให้เป็นไปตามแผนพัฒนาท้องถิ่นและงบประมาณรายจ่ายตามที่ได้กำหนดไว้ได้อย่างถูกต้อง เกิดประสิทธิภาพและประสิทธิผล

**1.5 การนำแผนการดำเนินงานไปปฏิบัติ**

แผนการดำเนินงานต้องมีความสอดคล้องกับการดำเนินการตามพระราชบัญญัติการจัดซื้อจัดจ้างและการบริหารงานพัสดุภาครัฐ พ.ศ. 2560 โดยให้องค์กรปกครองส่วนท้องถิ่นนำแผนการดำเนินงานที่ประกาศใช้แล้วไปปฏิบัติให้สอดคล้องพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 หากไม่สามารถดำเนินการได้ตามห้วงระยะเวลาที่กำหนดให้รายงานผู้บริหารท้องถิ่นทราบ และดำเนินการเพิ่มเติมหรือแก้ไขแผนการดำเนินงานแล้วแต่กรณี เพื่อให้สอดคล้องกับการดำเนินการจัดซื้อจัดจ้างและการบริหารพัสดุขององค์กรปกครองส่วนท้องถิ่น